( 115 ) 



Laet tot dien eijude genomen worden de twee geluijden der 

 cleene derde, en tegen het leeghste geluijt zij gehoort 

 de rijsende achtste vant hoochste, sij sullen t samen maken 

 de dobbel cleene tweede; die eenige oock de cleene thiende 

 noemen, oock goetluijclich sijnde: Maer tegen t'voorsz. 

 leeghste geluijt gehoort de dalende achste vaut ander, 

 sij sullen fc 'samen maecken de goetluijdige groote seste ; 

 En dergelijcke sal oock gebueren alsmen tegen het hooch- 

 ste geluijt hoort de rijsende of dalende achste vant 

 leeghste. Encle s'gelijcx doende niette groote derde, 

 de acbste vant een geluijt sal tegen t'ander maken 

 de goeluijdige groote dobbel derde of cleene seste. Ende 

 s'gelijcx doende met te cleen vierde, de achste vant een 

 geluijt zal tegen t'ander maken de goeluijdige cleene 

 dobbel vierde of groote vijfde: Sulcx datter in als seven 

 goe geluijden sijn met haer veelvoudige; te weten cleen 

 derde, groote derde, cleen vierde, groote vijfde, cleen seste, 

 groote seste, en de achste. 



Belangende datter inde bepaling geseijt is al de rest der 

 geluijden quaet te wesen, die sijn in getale ses met haer 

 veelvoudige, te weten de cleene tweede, groote tweede, groote 

 vierde van sa rijsende tot mi, de cleen vijfde van sa dalende 

 tot mi, de cleen sevende, de groote sevende. 



Tot hier toe verclaert sijnde tgeene daermen gesanck me be- 

 teijckenen can, wij sullen noch bepalen wat natuerlicke 

 en singconstighe sanck is. 



XV. Bepaling. 



Natuerlicke sanck noemt men diemen deur natuerlicke 

 climming en daling der stemmen singt. 



8* 



